Knezovi Zrinski

**Zrinski** su hrvatska velikaška obitelj koja je tijekom srednjeg vijeka, sve do kraja 17. stoljeća značajno utjecala na politički, kulturni i društveni život u Hrvatskoj.

## Historija
### Podrijetlo knezova Zrinskih
Počeci uspona obitelji sežu u 12. stoljeće, kada knezovi Bribirski iz starog hrvatskog plemena Šubića, zajedno s predstavnicima ostalih hrvatskih velikaških rodova, sklapaju državni ugovor (*[[Pacta Conventa]]*) s ugarskim kraljem Kolomanom iz dinastije Arpadovića. Vrhunac dosižu početkom 14. stoljeća za vladavine Pavla I. Šubića Bribirskog koji je nosio časti *[[ban|bana Hrvata]]* i *gospodara Bosne* te pod svojom vlašću imao cjelokupni prostor stare Hrvatske.

Moć obitelji Šubić skršili su vladari iz Anžuvinske dinastije već u sljedećem naraštaju, za banovanja Pavlovog sina Mladena II. Godine 1347. bili su prisiljeni predati strateški važnu utvrdu Ostrovicu s Lučkom županijom, za koju je kralj Ludovik I. Anžuvinac, Grguru IV. i njegovom štičeniku Jurju III. Bribirskom, osnivaču loze Zrinskih (kao *Juraj I. Zrinski*), predao utvrđeni grad Zrin, na Zrinskoj gori u tadašnjoj Slavoniji, koji je postao sjedište obitelji. Od tada se taj odvjetak roda Šubića počinje nazivati *knezovima Zrinskim*.

### Uspon obitelji Zrinski

Po dolasku u Slavoniju i novo sjedište Zrin, obitelj je postupno širila posjede između gornje Kupe i Une. Tako su u drugoj polovici 15. stoljeća posjedovali vlastelinstva Pedalj, Gvozdansko, Pastuški grad, Završki grad, Stupnički grad, Semidraž, Jamnički grad, Dobriljin i Podmilanski grad.

Sve do kraja 15. stoljeća obitelj se nije previše isticala u javnom životu Hrvatske. Održavala je veze s ostalim članovima roda Bribirskih, pa je tako Petar I. (1400.-1440) baštinio posjede Jakova Bribirskog.

Zrinski su od 16. stoljeća, uz Frankopane, bili najmoćnija hrvatska velikaška obitelj. Uspon obitelji započeo je s Nikolom III. († 1534.) koji je znatno proširio posjede na račun Vranskog priorata i baštine bana Ivana Karlovića s kojim je sklopio baštinski ugovor nakon vjenčanja s njegovom kćerkom Jelenom.

Na saboru u Cetinu 1526. godine podupirao je Ferninanda Habsburškog. Njegovi sinovi bili su Nikola IV. Šubić Zrinski († 1566.) i Ivan I. († 1541.), istaknuti protuturski ratnici koji su za odanost dinastiji nagrađeni posjedima i gradovima Kostajnica, Medvedgrad, Čakovec i Međimurje, Ozalj i Bakar. U to vrijeme sjedište obitelji postaje grad Čakovec. Preuzimanjem novih stečevina posjedi obitelji Zrinski protezali su se od Mure do Jadrana.

Nikolini sinovi Juraj IV. (1549.-1603.) i Nikola V. (1559.-1605.) bili su pristaše protestantizma, dok su se Jurjevi sinovi Nikola VI. († 1625.) i Juraj V. (1589.-1626.), hrvatski ban i sudionik Tridesetogodišnjeg rata, vratili katoličkoj vjeri.

### Vrhunac moći i pad
Sinovi bana Jurja, Nikola VII. (1620.-1664.) i Petar IV. (1621.-1671.), hrvatski banovi, bili su istaknuti protuturski ratnici u 17. stoljeću. Nasilni kraj obitelji u drugoj polovici 17. stoljeća uzrokovan je sukobom s bečkim dvorom, poznatim kao urota zrinsko-frankopanska koji je izbio zbog nezadovoljstva hrvatskih i ugarskih velikaša politikom centralizacije i germanizacije.

Posljednji ban iz roda Zrinskih, Petar IV., ubijen je u Bečkom Novom Mjestu 30. travnja 1671. godine zajedno sa svojim šurjakom Franom Krstom Frankopanom. Petrova supruga Katarina i njihov sin Ivan Antun Baltazar Zrinski († 1703.) proveli su ostatak života zatočeni u tamnici u Gradecu. Njihovi posjedi su opljačkani i predani Dvoru.

Nikolin sin Adam Zrinski zadržao je svoje posjede i časti, no poginuo je 1691. u bici kod Slankamena ne ostavivši potomke nakon čega su i njegovi posjedi pripali bečkom dvoru.

Slomom obitelji Zrinski i njihovim nestankom s povijesne scene znatno se umanjila otpornost hrvatskog plemstva da se odupre centralističkim tendencijama bečkog dvora.

## Grčki ogranak Zrinskih
Krajem 20. stoljeća pojavile su se vijesti o postojanju grčke loze obitelji Zrinski. Te tvrdnje do danas nisu znanstveno valorizirane, iako je Hrvatski plemićki zbor, krovna udruga hrvatskog plemstva, potvrdio autentičnost njihova podrijetla. Prema tradiciji grčke obitelji Sdrinias, u 16. stoljeću je jedan pripadnik obitelji Zrinski imenom Martin stupio u službu Mletačke Republike i bio imenovan vojnim zapovjednikom na otoku Kefalonija. Podatak o tome zabilježen je u *Libro D'Oro* (Zlatna knjiga) kefalonskog plemstva u kojoj se prezime navodi u oblicima *Sdrin*, *Sdrinia*, *Sdrigna* i *Zrin*.

U drugoj polovici 19. stoljeća jedan ogranak obitelji preselio se u Atenu, dok su drugi članovi ostali na Kefaloniji. Potomak jednog od članova grčke obitelji, Dionisios Sdrinias, živi danas u Grčkoj.

## Obiteljsko rodoslovlje
* A. **Pavao II. Šubić Bribirski**, knez trogirski i ostrovički († srpanj 1346.); supruga: Elizabeta Frankopan († poslije 1347.), 
:* B1. **Juraj I. Zrinski** ( = Juraj III. Šubić Bribirski) (†1361.), od kralja Ludovika I. Anžuvinca dobio utvrdu Zrin u zamjenu za Ostrovicu kod Bribira
::* C1. **Elizabeta I.**; ∞ suprug: Tomislav Kurjaković, knez Krbavski (unuk Kurjaka Gusića iz starohrvatskog roda Gusića)
::* C2. **Pavao I.**, (*1357, †Zagreb, 1414); ∞ 1.supruga: nepoznata; 2.supruga: Elizabeta 
:::* D1. [1. brak] **Petar I.**, oko 1408-40.
::::* E1. **Mirko** 1423-35.
::::* E2. **Pavao II.**, oko 1429-49; ∞ supruga: Katarina
::::* E3. **Juraj II.**, oko 1435-1480.
:::::* F1. **Nikola II.**, *1451.
::::* E4. **Katarina I.** 
::::* E5. **Klara**
::::* E6. **Margareta II.**, 1442-1488.
::::* E7. **Ilka** 1442-88
::::* E8. **Martin**
::::* E9. **Petar II.**, (* oko 1435, †Udbina (Krbavska bitka), 9. rujna 1493.); ∞ 1.supruga: kneginja Jelena Babonić Blagajska; 2.supruga: nepoznata 
:::::* G1. [1. brak] **Pavao III.**, (* oko 1465; †Udbina (Krbavska bitka), 9. rujna 1493.), ∞ supruga: Doroteja Berislavić Grabarska, kći Martina Berislavića Grabarskog
::::::* H1. **Mihajlo**, († Mohač, Mađarska, (Mohačka bitka), 29. kolovoza 1526.)
:::::* G2. **Jelena**; ∞ suprug: Ivan Karlović, knez Krbavski ("Torquatus"), hrvatski ban (†1531), posljednji potomak iz roda Kurjakovića, proisteklog iz starog hrvatskog plemena Gusića
:::::* G3. **Margareta** 
:::::* G4. **Bernard** 
:::::* G5. [2. brak] **[[Nikola III. Zrinski|Nikola III.]]**, (*1489., †Zrin, 1534); ∞ supruga -od 1509.: kneginja Jelena Karlović Krbavska, sestra bana Ivana Karlovića 
::::::* I1. **Jelena**, (†1573), suprug -od 1527.: Franjo Tahy 
::::::* I2. **Margareta III.**; ∞ suprug: Ivan Alapić
::::::* I3. **Ivan I.**, (†Vinodol, 1541.) 
::::::* I4. **Juraj III.**, (*1528., †1547.) 
::::::* I5. **[[Nikola Šubić Zrinski|Nikola IV.]]** ("Sigetski"), hrvatski ban (*Zrin 1508., †Siget, Mađarska (Szigetvár), 7. rujna 1566.); 15. travnja 1554. dobio od kralja Ferdinanda titulu "grof"; ∞ 1. supruga: 1543. grofica Katarina Frankopan (†1561); 2. supruga: -od 21. rujna 1564. češka grofica Eva Rožmberk (Rosenberg) (*12. travnja 1537., †kolovoz 1591.) 
:::::::* J1. [1. brak] **Ivan II.**, (*14. rujna 1545., †1545.) 
:::::::* J2. **Jelena**, (*11. prosinca 1546., †1585.);
:::::::* J3. **Katarina II.**, (*30. travnja 1548., †26. travnja 1585.)
:::::::* J4. **[[Juraj (IV.) Zrinski|Juraj IV.]]**, hrvatsko-ugarski kraljevski tavernik (glavni rizničar), (*13. travnja 1549., †Vép kod Szombáthelyja, Mađarska, 4. svibnja 1603.); ∞ 1. supruga: grofica Anna D’Arco (†1570); 2. supruga: grofica Sofija Stubenberg
::::::::* K1. [1. brak] **[[Nikola (VI.) Zrinski|Nikola VI.]]** (*Čakovec, oko 1570.; †Čakovec, 24. ožujka 1625.); ∞ supruga: grofica Anna Nádasdy (*1585) 
::::::::* K2. [2. brak] **[[Juraj (V.) Zrinski|Juraj V.]]**, hrvatski ban, (*Čakovec, 31. siječnja 1599.; †Požun (Bratislava), 28. prosinca 1626.); supruga: grofica Magdalena Széchy
:::::::::* L1. **[[Nikola Zrinski|Nikola VII.]]** ("Čakovečki"), hrvatski ban (*Čakovec, 1. svibnja 1620. †Kuršanec kod Čakovca, 18. studenog 1664.); ∞ 1. supruga: grofica Marija Euzebija Drašković Trakošćanska, -od 11. veljače 1646., (†1650); 2. supruga: barunica Marija Sofija Löbl (kći Leonharda Löbla), Beč, 30. travnja 1652., (†1676)
::::::::::* M1. [2. brak] **Marija Terezija Barbara** (*1655, †1658)
::::::::::* M2. **Marija Katarina** (*1656), opatica
::::::::::* M3. **Izak** (*1658, †1659)
::::::::::* M4. **[[Adam Zrinski|Adam]]**, (*Beč, 24. prosinca 1662., †Slankamen (Slankamenska bitka), 19. kolovoza 1691.); ∞ supruga: 1684. grofica Marija Katarina Lamberg
:::::::::* L2. **[[Petar Zrinski|Petar IV.]]**, hrvatski ban, (*Vrbovec, 6. lipnja 1621., †Bečko Novo Mjesto, 30 travnja 1671., smaknut (odrubljena mu glava); ∞ supruga: -od 1643. grofica Ana Katarina Frankopan (*Bosiljevo, 1625., †Graz, 16. studenog 1673.)
::::::::::* N1. **[[Jelena Zrinska|Jelena]]**, (*Ozalj, 1643, †Nikomedija, Turska, 18. veljače 1703.); ∞ 1. suprug: Franjo (Ferenc) I. Rákóczi, erdeljski knez (* 24. veljače 1645., † 8. srpnja 1676.); 2. suprug: 1682, Mirko (Imre) Thököly, erdeljski knez, (*Kežmarok (mađ. Késmárk), Slovačka, 25. rujna 1657., †Nikomedija, 13. rujna 1705.)
::::::::::* N2. **[[Ivan Antun Zrinski|Ivan IV. Antun Baltazar]]**, (*Ozalj?, 1651, †Graz, 11. studenog 1703., **posljednji muški potomak knezova Zrinskih** 
::::::::::* N3. **Judita Petronela**, (*Ozalj, 1652, †Zagreb, 1699.); opatica (Klarisa)
::::::::::* N4. **Zora Veronika**, (*Ozalj, 1658., †Klagenfurt, 29. siječnja 1735.); opatica (Uršulinka)
::::::::* K3. [2. brak] **Barbara** 
::::::::* K4. [2. brak] **Elizabeta II.**; suprug: Toma Erdödy 
::::::::* K5. [2. brak] **Suzana**; 1. suprug: Albert Lenković; 2. suprug: grof Nikola Nádasdy 
:::::::* J5. [1. brak] **Doroteja (Dorica)**, (*1550); †1617.); ∞ suprug: od 30. siječnja 1566. Baltazar Baćan (mađ. Batthyány) (†1588.) 
:::::::* J6. **Krsto**, (*1551, †1573.);
:::::::* J7. **Uršula**, (*21.kolovoza 1552.; †12.veljače 1593.); ∞ 1. suprug: Ivan (János) Perényi; 2. suprug: Čakovec, 1570, grof Nikola Banić ili Banfi (mađ. Bánffy) Donjolendavski (*1547, †?)
:::::::* J8. **Barbara**, (*1554.); ∞ suprug: (svadba u dvorcu Bojnice (mađ. Bajmóc), Slovačka, 17. siječnja 1569.) barun Aljoša (Aleš ili Aleksej, mađ. Elek) Thurzo od Betlanovaca (mađ.Bethlenfalva) (†5.ožujka 1594.) 
:::::::* J9. **Margareta IV.**, (*1555, †1588); ∞ suprug: (svadba u gradu Eberau (mađ. Monyorókerék) u južnom Gradišću, Austrija, 9. siječnja 1569.) Nikola Homonnai Drugeth (*1538, †30. kolovoza 1580.)
:::::::* J10. **Ana II.**, (*1557, † kao dijete) 
:::::::* J11. **Vuk**, (*1558, † kao dijete)
:::::::* J12. **Nikola V.**, (*19. veljače 1559., †1605.)
:::::::* J13. **Magdalena**, (*1561, ∞ 1. suprug: 19. siječnja 1584. Stjepan Telekessy; 2. suprug: grof Jan Jakub od Thurna (†1597.) 
:::::::* J14. [2. brak] **Ivan III.**, (*1565, † Vyšši Brod (njem.Hohenfurt), grad u južnoj Češkoj 24. veljače 1612.); ∞ supruga: (svadba u gradu Český Krumlov (njem. Krumau) 7. studenog 1600.) grofica Maria Magdalena z Kolowrat
::::::* I6. **Petar III.**, † Beč, 1547
:::* D2. [2. brak] **Nikola I.**, †1439
:::* D3. **Ana I.**, *1410
:::* D4. **Margareta I.**, *1410

## Veze
* Katarina Zrinski
* Jelena Zrinski
* Petar Zrinski
* Nikola Šubić Zrinski
* Zrinsko-frankopanska urota
* Frankapani
* Nikola Zrinski

## Reference

## Literatura
* *Hrvatska opća enciklopedija, sv. XI, LZMK, Zageb, 2009.* 
* *Opća i nacionalna enciklopedija u 20 svezaka, sv. XX, Zagreb, 2007.* 

## Vanjske veze

* ARHiNET - Zrinski 
* Dani Zrinskih